rejauldu/bengali-wikipedia huggingface dataset:
আশিল দোভেরিয়া () (১৮০০-১৮৫৭) ফ্রান্সের একজন চিত্রশিল্পী ছিলেন। উনবিংশ শতাব্দীতে আশিল তার আঁকা নগ্ন চিত্রের জন্য বিখ্যাত হয়ে ওঠেন। আশিলের পিতা ফরাসি নৌবাহিনীতে বেসামরিক কর্মচারী ছিলেন। ১৮২২ সালে আশিল চিত্রাঙ্কন কর্মে নিজেকে পুরোপুরি নিয়োগ করেন। ১৮৩০ সালে তিনি একজন সফল চিত্রশিল্পী হিসেবে পরিচিতি লাভ করেন, তার চিত্রের বিষয় ছিলো নারী পুরুষের নগ্ন দেহ এবং যৌনমিলন।   উৎসপঞ্জি       Stephen Bann, 'Achille Deveria and French Illustration in the Romantic Period', Print Quarterly, vol. XXIX, no. 3, September 2012, pp. 288–299.  বিষয়শ্রেণী:ফরাসি চিত্রশিল্পী বিষয়শ্রেণী:১৮০০-এ জন্ম বিষয়শ্রেণী:১৮৫৭-এ মৃত্যু বিষয়শ্রেণী:ফরাসি পুরুষ চিত্রশিল্পী বিষয়শ্রেণী:ফরাসি আদিরসাত্মক চিত্রশিল্পী
থাম্ব|300px|ইরাক যুদ্ধে ব্যবহৃত মার্কিন এম১১৩ মডেলের ট্র্যাক চেইনযুক্ত (ট্র্যাকড) আর্মার্ড পার্সোনেল ক্যারিয়ার আর্মার্ড পার্সোনেল ক্যারিয়ার (), সংক্ষেপে এপিসি () হচ্ছে যুদ্ধে ব্যবহৃত একপ্রকার অস্ত্রসজ্জিত যানবাহন, যা মূলত পদাতিক বাহিনীকে যুদ্ধের ময়দানে পৌঁছে দিতে ও নিয়ে আসতে ব্যবহৃত হয়।  সাধারণত এপিসিতে অস্ত্র হিসেবে মূলত মেশিন গান ব্যবহার করা হয়। তবে আরো বিভিন্ন রকমের ভারী অস্ত্রের ব্যবহারও দেখা যায়। এসকল ভারী অস্ত্রের মধ্যে আছে রিকয়েললেস রাইফেল, ট্যাংক বিধ্বংসী মিসাইল, বা মর্টার। সাধারণত সরাসরি যুদ্ধে অংশ নেওয়ার মতো করে আর্মার্ড পার্সোনেল ক্যারিয়ার নির্মাণ করা হয় না। মূলত পদাতিক বাহিনীকে বিভিন্ন ঝটিকা অভিযান এড়িয়ে নিরাপদে মূল যুদ্ধ ময়দানে পৌঁছে দিতেই এপিসি ব্যবহৃত হয়। এপিসি চাকাযুক্ত (হুইলড) বা চেইন ট্র্যাকযুক্ত (ট্র্যাকড) উভয় রকমেরই হতে পারে।  আর্মার্ড পার্সোনেল ক্যারিয়ারের উদাহরণ হিসেবে বলা যায় মার্কিন এম১১৩ (ট্র্যাকড), ব্রিটিশ এফভি ৪৩২ (ট্র্যাকড), ফরাসি ভিএবি (হুইলড), ওলন্দাজ/জার্মান জিটিকে বক্সার (হুইলড), সোভিয়েত বিটিআর (হুইলড) ইত্যাদি। পদাতিক বাহিনীতে সরাসরি যুদ্ধে ব্যবহারের জন্য নির্মিত যানবাহনে এপিসির তুলনায় আরো বেশি ভারী অস্ত্রসজ্জিত যানবাহন ব্যবহৃত হয়।   তথ্যসূত্র    বহিঃসংযোগ    দি আর্মার্ড গ্রুপ, এলএলসি. (এপিসি নির্মাতা প্রতিষ্ঠান)  বিষয়শ্রেণী:সামরিক যানবাহন বিষয়শ্রেণী:সাঁজোয়া যুদ্ধ যান বিষয়শ্রেণী:ধরন অনুযায়ী সামরিক যান
ভিওয়াদি লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ভিওয়াদি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।   মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল ভিওয়াদি লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-    ভিওয়াদি গ্রামীণ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলা ও পালঘর জেলায় অবস্থিত।    শাহাপুর বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।    ভিওয়াদি পশ্চিম বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।    ভিওয়াদি পূর্ব বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।    কল্যাণ পশ্চিম বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি থানে জেলায় অবস্থিত।     মুরবাদ বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি থানে জেলায় অবস্থিত।   ভিওয়াদি লোকসভা কেন্দ্র বিজয়ী বর্তমান ও প্রাক্তন সংসদ   ভিওয়াদি লোকসভা কেন্দ্র গত দুবারের (২০১৪ ও ২০১৯ সাল) বিজয়ী বর্তমান সংসদ ভারতীয় জনতা পার্টির প্রার্থী কপিল পাতিল এবং (২০০৯ সালে) সংসদ ছিলেন ভারতীয় জাতীয় কংগ্রেস দলের সদস্য সুরেশ তাওয়ারে।  তথ্যসূত্র   আরও পড়ুন  অমরাবতী লোকসভা কেন্দ্র  ভান্ডারা-গন্ডিয়া (মহারাষ্ট্র লোকসভা কেন্দ্র)  বহিঃসংযোগ ভিওয়াদি লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র
শহীদ মো. সদর উদ্দিন আহমেদ (জন্ম: অজানা- মৃত্যু: ২২ নভেম্বর , ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ৩০-০৭-২০১২   জন্ম ও শিক্ষাজীবন  শহীদ মো. সদর উদ্দিন আহমেদের জন্ম ঝিনাইদহ জেলার ঝিনাইদহ পৌর এলাকার খাজুরায়। তার বাবার নাম ইব্রাতুল্লাহ মণ্ডল ওরফে ইব্রাহিম মণ্ডল এবং মায়ের নাম জেলেমান নেছা। তার স্ত্রীর নাম আনজিরা বেগম। তাঁদের এক ছেলে।   কর্মজীবন  মো. সদর উদ্দিন আহমেদ পড়াশোনা শেষ করে ১৯৭১ সালে ক্ষুদ্র ব্যবসা ও কৃষিকাজের সঙ্গে যুক্ত ছিলেন। তখন তার বয়স ছিল ২১ বছর। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। চাকুলিয়ায় প্রশিক্ষণ নিয়ে যুদ্ধ করেন ৮ নম্বর সেক্টরের শিকারপুর সাব-সেক্টরে। বৃহত্তর কুষ্টিয়া জেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।   মুক্তিযুদ্ধে ভূমিকা  ১৯৭১ সালের ২২ নভেম্বর মুক্তিযুদ্ধের চূড়ান্ত পর্যায়। এ সময় মুক্তিযোদ্ধাদের একটি দল ছিল কুষ্টিয়া জেলার সদর উপজেলায় (তখন থানা)। এই দলে ছিলেন মো. সদর উদ্দিন আহমেদসহ মাত্র কয়েকজন মুক্তিযোদ্ধা। তারা ক্ষুদ্র একটি দল। তাঁদের দলনেতা খবর পেলেন ওই এলাকায় পাকিস্তানি সেনা এসেছে। পাকিস্তানি সেনা কতজন, তাদের শক্তি কী, তা তিনি জানেন না। তার পরও তিনি পাকিস্তানি সেনাদের ওপর গেরিলা আক্রমণ করার দুঃসাহসী এক সিদ্ধান্ত নিলেন। এরপর তার নির্দেশে মো. সদর উদ্দিন আহমেদসহ মুক্তিযোদ্ধারা দ্রুত তৈরি হলেন। তাঁদের কাছে অস্ত্র বলতে হালকা অস্ত্র; স্টেনগান ও রাইফেল। আর কয়েকটি হ্যান্ড গ্রেনেড। গুলিও সামান্য। তাই সম্বল করে তারা বেরিয়ে পড়লেন পাকিস্তানি সেনাদের খোঁজে। তারা সেনাদের মুখোমুখি হলেন হরিনারায়ণপুরের কাছে আড়পাড়ায়। হরিনারায়ণপুরও সদর উপজেলার অন্তর্গত। দলনেতার নির্দেশে মো. সদর উদ্দিন আহমেদ ও তার সহযোদ্ধারা আক্রমণ করলেন পাকিস্তানি সেনাদের। আকস্মিক আক্রমণে পাকিস্তানি সেনারা হকচকিত। তবে নিমেষেই তারা পাল্টা আক্রমণ শুরু করল। বৃষ্টির মতো গুলি মুক্তিযোদ্ধাদের মাথার ওপর দিয়ে যেতে থাকল। এতে মুক্তিযোদ্ধাদের পক্ষে মাথা তোলাও দুঃসাধ্য হয়ে পড়ল। পাকিস্তানি সেনা সংখ্যায় মুক্তিযোদ্ধাদের চেয়ে বেশি। অস্ত্রশস্ত্রও অত্যাধুনিক। গোলাগুলির একপর্যায়ে মুক্তিযোদ্ধাদের অস্ত্রের গুলি প্রায় শেষ হয়ে গেল। ফলে তারা প্রচণ্ড ঝুঁকির মুখে পড়ে গেলেন। এ অবস্থায় মুক্তিযোদ্ধাদের দলনেতা সিদ্ধান্ত নিলেন পশ্চাদপসরণের। তিনি সহযোদ্ধাদের দ্রুত পেছনে হটে নিরাপদ স্থানে যেতে বললেন। এরপর মুক্তিযোদ্ধারা পশ্চাদপসরণের চেষ্টা করতে থাকলেন। মুক্তিযোদ্ধারা পশ্চাদপসরণের চেষ্টা করছেন বুঝতে পেরে পাকিস্তানি সেনারা আক্রমণের তীব্রতা আরও বাড়িয়ে দিল। তখন মুক্তিযোদ্ধাদের পশ্চাদপসরণও বেশ ঝুঁকিপূর্ণ হয়ে পড়ল। এ রকম পরিস্থিতিতে সামনাসামনি যুদ্ধ করা ছাড়া আর কোনো গত্যন্তর থাকে না। কিন্তু মুক্তিযোদ্ধাদের কাছে বেশি গুলি মজুদ নেই। মো. সদর উদ্দিন আহমেদ সিদ্ধান্ত নিলেন, তিনি একাই পাকিস্তান সেনাবাহিনীকে মোকাবিলা করবেন। এই সুযোগে তার সহযোদ্ধারা নিরাপদ স্থানে সরে যাবেন। এরপর মো. সদর উদ্দিন সাহসিকতার সঙ্গে একাই সম্মুখযুদ্ধ করতে থাকেন। কিন্তু এই সম্মুখযুদ্ধ ছিল অসম। কিছুক্ষণের মধ্যেই তিনি গুলিবিদ্ধ হয়ে শহীদ হন। নিভে যায় তার জীবন প্রদীপ।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:ঝিনাইদহ জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
১৬ই সেপ্টেম্বর বেলজিয় পরাবাস্তববাদী চিত্রশিল্পী র‍্যনে মাগ্রিতের একটি চিত্রকর্ম, যেটি সম্ভবত ১৯৫৬ সালে অঙ্কিত। এটি বর্তমানে আন্টভের্প আবস্থিত রয়্যাল মিউজিয়াম অব ফাইন আর্টসে সংগৃহীত রয়েছে, যা সরাসরি শিল্পীর কাছ থেকে ক্রয় করা হয়েছিল। Walther Vanbeselaere in 'Aanwinsten tijdens de ambtsperiode 1948-1972', in Jaarboek van het Koninklijk Museum voor Schone Kunsten, 1973, p. 93. চিত্রকর্মে একটি গাছকে চিত্রিত করা হয়েছে যেটি তার আশপাশের ফাঁকা স্থানে কিছু পাথর দিয়ে ঘেরা, এবং গাছের মাঝখানে চাঁদ দেখানো হয়েছে।  চিত্রকর্ম মাগ্রিত চিত্রকর্মে গাছের সামনে একটি অর্ধচন্দ্রাকার চাঁদ উপরিস্থাপন করেছেন। তিনি পটভূমি এবং অগ্রভাগ পরিবর্তন করেছেন, যেন গাছের মধ্য দিয়ে চাঁদ দেখার পরিবর্তে আমরা চাঁদের পিছনে গাছটি দেখতে পাই। তবুও ম্যাগ্রিটের স্বেচ্ছাচারী এবং যত্নশীল তুলির আচরের কারণে দৃশ্যটিকে বাস্তবের মতো দেখায়। চিত্রকর্মে দূরত্বের অসামঞ্জস্য রয়েছে। এই আকারের একটি চাঁদ গাছের উপর স্থাপনের পরও সেটিকে এখনও ২৩৮,৮৫৫ মাইল দূরে বলে মনে হয়। তিনি এই অসামঞ্জস্যপূর্ণ বস্তুর ক্ষেত্রে তার ইচ্ছাকৃত সংমিশ্রণকে একটি "উদ্দেশ্য উদ্দীপক" হিসাবে উল্লেখ করেছেন। এই চিত্রটির বিষয়ে ম্যাগ্রিট উল্লেখ করেছেন: তিনি "কেবল সন্ধ্যার ধূসর-নীল রঙে একটি গাছে চাঁদ এঁকেছেন।" সাধারণত, মাগ্রিতের চিত্রকর্মেগুলির শিরোনামগুলি সমাপ্তির পরে নির্ধারিত হয়েছিল। এই ক্ষেত্রে, শিরোনামটি ছিল মাগ্রিতের বন্ধু, পরাবাস্তববাদী কবি লুই স্কুটেনারের ধারণা।   তথ্যসূত্র  বহিঃসংযোগ রেনে ম্যাগ্রিট সাইটে সেপ্টেম্বরের ষোল তারিখ  বিষয়শ্রেণী:১৯৫৬-এর চিত্রকর্ম বিষয়শ্রেণী:র‍্যনে মাগ্রিতের চিত্রকর্ম বিষয়শ্রেণী:Paintings in the collection of the Royal Museum of Fine Arts Antwerp বিষয়শ্রেণী:শিল্পকলায় চাঁদ বিষয়শ্রেণী:পরাবাস্তববাদী চিত্রকর্ম বিষয়শ্রেণী:ক্যানভাসে তৈলচিত্র
মোহাম্মদ আকরাম অয়ান (; জন্ম: ১০ সেপ্টেম্বর, ১৯৭৪) ইসলামাবাদ এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কাল থেকে শুরু করে ২০০০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক ও রাওয়ালপিন্ডি এবং ইংরেজ কাউন্টি ক্রিকেটে এসেক্স, নর্দাম্পটনশায়ার, সারে ও সাসেক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মোহাম্মদ আকরাম।   প্রথম-শ্রেণীর ক্রিকেট  ১৯৯২-৯৩ মৌসুম থেকে ২০০৭ সাল পর্যন্ত মোহাম্মদ আকরামের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ডানহাতি ফাস্ট-মিডিয়াম বোলার মোহাম্মদ আকরাম উইকেটে দর্শনীয় বাউন্স সহযোগে বোলিং করতেন। ওয়াসিম আকরাম ও ওয়াকার ইউনুসের ন্যায় প্রতিভাবান বোলারসহ উদীয়মান শোয়েব আখতার ও মোহাম্মদ সামি’র কারণে তাকে নিয়মিতভাবে টেস্ট দলে ঠাইঁ করে নিতে যথেষ্ট বেগ পেতে হয়। তবে, বিকল্প বোলার হিসেবে তার জুড়ি মেলা ভার ছিল। কিন্তু, তার ব্যাটিং ও ফিল্ডিং বেশ জবুথবু ছিল।  ১৯৯৫ সালে সংক্ষিপ্ত সময়ের জন্যে ইংরেজ কাউন্টি দল নর্দান্টসের পক্ষাবলম্বন করেন। ওয়েস্ট ইন্ডিজ দলের সদস্য কার্টলি অ্যামব্রোসের স্থলাভিষিক্ত হয়েছিলেন তিনি। ওয়াল্থামস্টো’র অ্যাংলো-পাকিস্তানি রমণীকে বিয়ে করেন ও ইংল্যান্ডে বসবাস করতে থাকেন। ২০০৩ ও ২০০৪ সালে এসেক্স ও সাসেক্স দলে স্থানীয় খেলোয়াড় হিসেবে অংশ নেন। পরবর্তীতে, তিন বছরের চুক্তিতে সারে দলে খেলেন।   আন্তর্জাতিক ক্রিকেট  সমগ্র খেলোয়াড়ী জীবনে নয়টিমাত্র টেস্ট ও তেইশটি একদিনের আন্তর্জাতিকে অংশগ্রহণ করেছেন মোহাম্মদ আকরাম। ১৫ সেপ্টেম্বর, ১৯৯৫ তারিখে ফয়সালাবাদে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।   অবসর  ২৪ আগস্ট, ২০১২ তারিখে পাকিস্তান ক্রিকেট বোর্ড (পিসিবি) এক বছরের চুক্তিতে মোহাম্মদ আকরামকে পাকিস্তান দলের বোলিং কোচ হিসেবে নিযুক্ত করে। এপ্রিল, ২০১৩ সালে করাচীর জাতীয় স্টেডিয়ামে ওয়াসিম আকরামের সাথে শীর্ষ ফাস্ট বোলারদের নিয়ে ১০-দিনের প্রশিক্ষণ শিবিরে অংশ নেন।  বর্তমানে তিনি পাকিস্তান সুপার লীগের দল পেশাওয়ার জালমি’র ক্রিকেট পরিচালকের দায়িত্বে রয়েছেন।   তথ্যসূত্র    আরও দেখুন   মোহাম্মদ ওয়াসিম  সরফরাজ নওয়াজ  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ      সারে সিসিসিতে মোহাম্মদ আকরাম   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:ইসলামাবাদ থেকে আগত ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:সারের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:ইংরেজ ক্রিকেট কোচ বিষয়শ্রেণী:পাকিস্তানি ক্রিকেট কোচ বিষয়শ্রেণী:পাকিস্তান সুপার লিগের কোচ বিষয়শ্রেণী:পাকিস্তানের ক্রিকেট ধারাভাষ্যকার
আজিজুম মায়া আলী (জন্ম: মে ৯, ১৯৬৯) ব্রিটিশ লেবার পার্টির রাজনীতিবীদ, কভেন্ট্রি সিটি কাউন্সিল এবং সলিসিটর এর ওয়েস্টওডের সাবেক কাউন্সিলর।  প্রাথমিক জীবন  আলী সিলেট বিভাগের সিলেট জেলার বিশ্বনাথের কোজাকাবাদে জন্মগ্রহণ করেন । আলীর পিতার নাম হল আফতাব আলী এবং মাতা মোনতা বিবি। আলী মাত্র ১০ মাস বয়সে তার মায়ের সাথে যুক্তরাজ্যে অভিবাসিত হন  যেখানে তার পিতা্ একজন কারখানার কর্মচারী হিসেবে কাজ করতেন। আলী কভেন্ট্রির হিলফিল্ডে বেড়ে উঠেন।  শিক্ষা এবং কর্মজীবন  আল লিং হল বিদ্যালয়ে ভর্তি হন এবং ১৫ বছর বয়সে জিসিএসই শেষ করার পর তিনি ঐ বিদ্যালয়টি ছেড়ে দেন। ১৯৮৫ সালে কভেন্ট্রির টাইল হিলে অ্যাক্সেস কোর্সে ভর্তি হন। তারপর তিনি ওয়ারউইক বিশ্ববিদ্যালয়ে  আইন বিষয়ের উপর পড়ালেখা শুরু করেন  এবং ২০০০ সালে স্নাতক ডিগ্রী অর্জন করেন। প্রশিক্ষণ অর্জনের লক্ষ্যে তিনি লন্ডনের একটি আইনি প্রতিষ্ঠানে চার মাসের জন্য কাজ করেন। এই সময় তিনি তার পরিবার থেকে পৃথক অবস্থায় ছিলেন। তিনি জে আর জোন্স সলিসিটরসে প্রশিক্ষণ নেন এবং ২০০৫ সালে যোগ্যতা অর্জন করেন।  ব্যক্তিগত জীবন আলীর বয়স যখন ১৬ বছর তখন তিনি ক্যাটারিং ব্যবসার মালিক ছৈয়দ আকবর এম আলীর সাথে বিবাহ বন্ধনে আবদ্ধ হন। তাদের দাম্পত্য জীবনে তিনটি সন্তান রয়েছে।  আরো দেখুন  ব্রিটিশ বাংলাদেশী  ব্রিটিশ বাংলাদেশীদের তালিকা  তথ্যসূত্র  বহিঃসংযোগ Maya & Co Solicitors website  Maya Ali on Coventry City Council Maya Ali on Openly Local  বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:ব্রিটিশ মুসলিম বিষয়শ্রেণী:ব্রিটিশ বাংলাদেশী বিষয়শ্রেণী:ব্রিটিশ রাজনীতিবিদ বিষয়শ্রেণী:সিলেট জেলার রাজনীতিবিদ
আদে রেস্কি দুইচায়ো (; জন্ম: ১৩ মে ১৯৯৮) হলেন একজন আজারবাইজানি ব্যাডমিন্টন খেলোয়াড়, যিনি মূলত আজারবাইজানের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  ২০১৪ সালে ব্যাডমিন্টনে অভিষেক করা দুইচায়ো আজারবাইজানের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আদে রেস্কি দুইচায়ো ১৯৯৮ সালের ১৩ই মে তারিখে ইন্দোনেশিয়ার কেন্দারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  দুইচায়ো আজারবাইজানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আজারবাইজানি পুরুষ ব্যাডমিন্টন খেলোয়াড় বিষয়শ্রেণী:আজারবাইজানের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:আজারবাইজানের নাগরিকীকৃত নাগরিক
__NOTOC__  ২০১৯ ক্রিকেট বিশ্বকাপের নক-আউট পর্বে দুইটি সেমি-ফাইনাল খেলা অনুষ্ঠিত হবে। বিজয়ী দলগুলো লর্ডসে চূড়ান্ত খেলায় প্রতিদ্বন্দ্বিতায় অবতীর্ণ হবে। প্রথম সেমি-ফাইনাল ম্যানচেস্টারের ওল্ড ট্রাফোর্ডে ও দ্বিতীয় সেমি-ফাইনাল বার্মিংহামের এজবাস্টনে অনুষ্ঠিত হবার কথা রয়েছে। ১৯৯৯ সালের প্রতিযোগিতার ন্যায় নক-আউট খেলাগুলোয় সংরক্ষিত দিন রাখা হয়েছে। এই নিয়ে তৃতীয় বার এজবাস্টন এ এবং চতুর্থ বার ওল্ড ট্রাফোর্ডে বিশ্বকাপের সেমিফাইনাল অনুষ্ঠিত হবে।  ২৫ শে জুন ২০১৯, অস্ট্রেলিয়া লর্ডসে ইংল্যান্ডকে হারিয়ে প্রথম দল হিসেবে সেমিফাইনাল খেলার যোগ্যতা অর্জন করে।  ভারত ২ জুলাই ২০১৯, এজবাস্টন এ বাংলাদেশকে হারিয়ে দ্বিতীয় দল হিসেবে সেমিফাইনালে নিজেদের স্থান পোক্ত করে। পরবর্তী দিন স্বাগতিক ইংল্যান্ড নিউজিল্যান্ডকে হারিয়ে সেমিফাইনালে খেলার যোগ্যতা অর্জন করে। এরপর ৫ জুলাই ২০১৯, লর্ডসে পাকিস্তান বাংলাদেশের বিরুদ্ধে নিজেদের প্রয়োজনীয় রান রেটের উন্নতি ঘটাতে না পারলে নিউজিল্যান্ড চতুর্থ দল হিসেবে সেমিফাইনাল খেলার যোগ্য বিবেচিত হয়।   সেমি-ফাইনাল    ফাইনাল    তথ্যসূত্র    বহিঃসংযোগ   বিষয়শ্রেণী:২০১৯ ক্রিকেট বিশ্বকাপ
কসমস ২ (; অর্থ: কসমস ২), যা ১এমএস নং. ১ নামেও পরিচিত এবং পশ্চিমাদের নিকট স্পুটনিক ১২ নামে পরিচিত, হলো প্রযুক্তি প্রদর্শন এবং আয়নোস্ফিয়ারিক গবেষণার জন্য ১৯৬২ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ। এটি ছিল কসমস কর্মসূচির অধীনে প্রেরিত দ্বিতীয় কৃত্রিম উপগ্রহ এবং এমএস কর্মসূচির অংশ হিসাবে সফলভাবে কক্ষপথে পৌঁছানো প্রথম মহাকাশযান।   মহাকাশযান  এর প্রাথমিক উদ্দেশ্য ছিলো ভবিষ্যত কৃত্রিম উপগ্রহের জন্য ব্যবস্থার উন্নয়ন করা এবং মহাজাগতিক রশ্মি ও বিকিরণ সম্পর্কে তথ্য সংগ্রহ করা। এর ভর ছিল ।    অভিযানের বিবরণ  এটিকে কসমস-২আই ৬৩এস১ নং. ৫এলকে উৎক্ষেপক যানে করে উৎক্ষেপণ করা হয়। এটি ছিল কসমস-২আই-এর চতুর্থ উড্ডয়ন এবং সফলভাবে কক্ষপথে পৌঁছানোর দ্বিতীয়টি। ১৯৬২ সালের ৬ এপ্রিল তারিখে ১৭:১৬:০০ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো। কসমস ২'কে  অনুভূ এবং  অপভূ, ৪৯.০° নতি-প্রবণতা এবং ১০২.৫ মিনিটের কক্ষপথ আবর্তনের সময়কাল সহ একটি নিম্ন পৃথিবী কক্ষপথে স্থাপন করা হয়।  এটি ১৯৬৩ সালের ২০ আগস্ট ধ্বংসপ্রাপ্ত হয়। কসমস ২ ছিলো একটি ১এমএস কৃত্রিম উপগ্রহ, উৎক্ষেপণ করা দুটির মধ্যে প্রথমটি। দ্বিতীয়টিকে ১৯৬২ সালের ২৫ অক্টোবর উৎক্ষেপণ করা হয়, কিন্তু তা কক্ষপথে পৌঁছুতে ব্যর্থ হয়। যেই দুই ধরনের এমএস কৃত্রিম উপগ্রহ উৎক্ষেপণ করা হয়েছিল ১এমএস ছিলো এর প্রথম প্রকরণটি এবং এটি ২এমএস কৃত্রিম উপগ্রহ দ্বারা সফলভাবে অনুবর্তী হয়েছিলো।  আরও দেখুন    ১৯৬২-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:নেপ্রোপেট্রোভস্ক স্পুটনিক কর্মসূচি বিষয়শ্রেণী:১৯৬২-এ উৎক্ষিপ্ত মহাকাশযান
লেভারকুজেন (, , এছাড়াও ) হচ্ছে রাইন নদীর পূর্ব তীরে অবস্থিত জার্মানির উত্তর রাইন-ওয়েস্টফিলিয়ার একটি শহর। এই শহরের দক্ষিণে, কোলন শহরের সীমান্ত এবং উত্তরে রাজ্য রাজধানী ডুসেলডর্ফ অবস্থিত।  প্রায় ১,৬১,০০০ বাসিন্দা নিয়ে লেভারকুজেন রাজ্যের অন্যতম ছোট একটি শহর। এই শহরটি ফার্মাসিউটিক্যাল সংস্থা বায়া এবং ক্রীড়া ক্লাব বায়ার ০৪ লেভারকুজেনের জন্য পরিচিত।   জনসংখ্যার উপাত্ত নিম্নে ১৮৩২ সাল থেকে জনসংখ্যার উপাত্ত প্রদান করা হলো:  তথ্যসূত্র  উৎস   স্টেফান ব্লাশকে (১৯৯৯): Unternehmen und Gemeinde: Das Bayerwerk im Raum Leverkusen 1891-1914 Cologne: SH-Verlag,    আর্কাইভ অফ লেভারকুজেন (২০০৫): Leverkusen. Geschichte einer Stadt am Rhein. Bielefeld: Verlag für Regionalgeschichte,    ফ্রাঞ্জ গ্রুজ (১৯৮৭): Geschichte und Porträt der Stadt Leverkusen. Leverkusen: Verlag Anna Gruß,    বহিঃসংযোগ     লেভারকুজেন শহর     বিষয়শ্রেণী:রাইনে জনবহুল স্থান  বিষয়শ্রেণী:জার্মানির নগর বিষয়শ্রেণী:ইউরোপের শহর
নন্দিত নরকে এটি ২০০৬-এর একটি বাংলাদেশী নাট্য চলচ্চিত্র। এটি পরিচালনা করেন বাংলাদেশের খ্যাতনামা চলচ্চিত্রকার বেলাল আহমেদ।‘৬ বছর পর বিজ্ঞাপনচিত্রে কাজ করছি’ হুমায়ুন আহমেদ এর জনপ্রিয় উপন্যাস নন্দিত নরকে অবলম্বনে নির্মাণ করা হয় চলচ্চিত্রটি। এটি ছিল হুমায়ূন আহমেদের প্রথম প্রকাশিত উপন্যাস। এতে অভিনয় করেছেন ফেরদৌস, সুমনা সোমা, মনির খান শিমুল, লিটু আনাম সহ আরো অনেকে।   কাহিনীর সারাংশ   চরিত্রসমূহ   ফেরদৌস – খোকা  সুমনা সোমা – রাবেয়াবাজারে নতুন > নন্দিত নরকে  মনির খান শিমুল – হারুন  লিটু আনাম – মন্টু  জ্যোতি – ইয়াসমিন  খায়রুল আলম সবুজ –  আফরোজা বানু –  কেরামত মাওলা –  তৃপ্তি চক্রবর্তী –  অনিন্দিতা চক্রবর্তী –  রেবেকা দ্বিপা –  তুষ্টি –   সম্মাননা   আন্তর্জাতিক সম্মাননা   জাতীয় চলচ্চিত্র পুরস্কার   তথ্যসূত্র    বহিঃসংযোগ   বিষয়শ্রেণী:২০০৬-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:হুমায়ূন আহমেদের সৃষ্টিকর্ম অবলম্বনে চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র
দক্ষিণ মধ্য হালিশহর বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  দক্ষিণ মধ্য হালিশহর ওয়ার্ডের আয়তন ৬.১৪ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী দক্ষিণ মধ্য হালিশহর ওয়ার্ডের মোট জনসংখ্যা ৫৯,৯৯০ জন। এর মধ্যে পুরুষ ৩০,৫০৭ জন এবং মহিলা ২৯,৪৮৩ জন। মোট পরিবার ১৩,৭৪১টি।   অবস্থান ও সীমানা  চট্টগ্রাম সিটি কর্পোরেশনের পশ্চিমাংশে দক্ষিণ মধ্য হালিশহর ওয়ার্ডের অবস্থান। এর উত্তরে ৩৭নং উত্তর মধ্য হালিশহর ওয়ার্ড; পূর্বে ৩৬নং গোসাইলডাঙ্গা ওয়ার্ড, কর্ণফুলী নদী ও কর্ণফুলী উপজেলার জুলধা ইউনিয়ন; দক্ষিণে ৩৯নং দক্ষিণ হালিশহর ওয়ার্ড এবং পশ্চিমে বঙ্গোপসাগর অবস্থিত।   প্রশাসনিক কাঠামো  দক্ষিণ মধ্য হালিশহর চট্টগ্রাম সিটি কর্পোরেশনের আওতাধীন ৩৮নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বন্দর থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।   শিক্ষা ব্যবস্থা  ২০১১ সালের আদমশুমারি অনুযায়ী দক্ষিণ মধ্য হালিশহর ওয়ার্ডের সাক্ষরতার হার ৭১.১%। এ ওয়ার্ডে ১টি কলেজ, ১টি মাদ্রাসা, ৫টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  হালিশহর সেন্ট্রাল কলেজ  মাদ্রাসা  মাদ্রাসা-এ তৈয়্যবিয়া ইসলামিয়া সুন্নিয়া ফাজিল  মাধ্যমিক বিদ্যালয়  নিমতলা উচ্চ বিদ্যালয়  পোর্ট অথরিটি উচ্চ বিদ্যালয়  হালিশহর আহমদ মিয়া সিটি কর্পোরেশন বালিকা উচ্চ বিদ্যালয়  হালিশহর বেগমজান উচ্চ বিদ্যালয়  হালিশহর মেহের আফজল উচ্চ বিদ্যালয়  প্রাথমিক বিদ্যালয়  আজিজিয়া সরকারি প্রাথমিক বিদ্যালয়  দরবেশিয়া সরকারি প্রাথমিক বিদ্যালয়  নিশ্চিন্তাপাড়া সরকারি প্রাথমিক বিদ্যালয়  হালিশহর বেগমজান সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৮নং দক্ষিণ মধ্য হালিশহর ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকরূপালী ব্যাংকসল্টগোলা কর্পোরেট শাখাসাধারণহাজী নুর হোসেন প্লাজা, ঈশান মিস্ত্রী হাট, সল্টগোলা, চট্টগ্রাম০২সোনালী ব্যাংককাস্টম হাউজ শাখাবন্দর, চট্টগ্রাম০৩বেসরকারি বাণিজ্যিক ব্যাংকইসলামী ব্যাংক বাংলাদেশসিইপিজেড গেইট উপশাখাইসলামী শরিয়াহ্ ভিত্তিকসিরাজ নূর সেন্টার, এম এ আজিজ রোড, বন্দর, চট্টগ্রাম   দর্শনীয় স্থান   সমুদ্র সৈকত   কাউন্সিলর   কাউন্সিলর  রাজনৈতিক দল  নির্বাচন সন গোলাম মোহাম্মদ চৌধুরী  বাংলাদেশ আওয়ামী লীগ  ২০১৫   আরও দেখুন   বন্দর থানা, চট্টগ্রাম  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
জি সিনে আজীবন সম্মাননা পুরস্কার অবসর নেওয়ার দ্বারপ্রান্তে আছেন এমন কাউকে তার কর্মজীবনকে স্মরণ করার জন্য দেওয়া হয়। ১৯৯৮ সাল থেকে ১ম আয়োজন থেকে জি এন্টারটেইনমেন্ট এন্টারপ্রাইজেস অভিনয়শিল্পী ও কলাকুশলীদের কর্মজীবনকে স্মরণ করার জন্য এই পুরস্কার প্রদান করে আসছে।   সম্মানিতদের তালিকা  সম্মানিত ব্যক্তিদের তালিকা নীচে দেওয়া হল:-  বছর চিত্র প্রাপক  ১৯৯৮ 100px দিলীপ কুমার  ১৯৯৯ 100px  মান্না দে  100px লতা মঙ্গেশকর ২০০০ 100px নাসির হুসেন  100px প্রাণ মুখরাম শর্মা ২০০১ 100px বিজয় আনন্দ  100px রাজেশ খান্না 100px সুনীল দত্ত ২০০২ 100px শক্তি সামন্ত ২০০৩ 100px অমিতাভ বচ্চন  100px হেমা মালিনী ২০০৪ যশ জোহর  ২০০৫ 100px ধর্মেন্দ্র  ২০০৬ 100px ঋষি কাপুর  100px রেখা ২০০৭ 100px বিনোদ খান্না  ২০০৮ 100px জিনাত আমান  100px ফিরোজ খান ২০০৯ আয়োজিত হয়নি ২০১০ আয়োজিত হয়নি ২০১১ 100px শত্রুঘ্ন সিনহা  ২০১২ 100px জিতেন্দ্র  ২০১৩ পুরস্কার দেওয়া হয়নি ২০১৪ পুরস্কার দেওয়া হয়নি ২০১৫ আয়োজিত হয়নি ২০১৬ পুরস্কার দেওয়া হয়নি ২০১৭ পুরস্কার দেওয়া হয়নি ২০১৭ পুরস্কার দেওয়া হয়নি ২০১৯ 100px হেমা মালিনী    আরও দেখুন   ফিল্মফেয়ার আজীবন সম্মাননা পুরস্কার  আইফা আজীবন সম্মাননা পুরস্কার  স্ক্রিন আজীবন সম্মাননা পুরস্কার   তথ্যসূত্র   বহিঃসংযোগ    বিষয়শ্রেণী:জি সিনে পুরস্কার বিষয়শ্রেণী:আজীবন সম্মাননা পুরস্কার
মোঃ মজাহারুল হক প্রধান (জন্ম: ১ জানুয়ারি ১৯৫৩) একজন বাংলাদেশি রাজনীতিবিদ ও সাবেক সংসদ সদস্য। তিনি পঞ্চগড়-১ আসন থেকে ২০০৮ ও ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।   জন্ম ও শিক্ষাজীবন  মজাহারুল হক প্রধান ১৯৫৩ সালের ১ জানুয়ারি পঞ্চগড় জেলার বুড়িপাড়া দ্বারিকামারী গ্রামে জন্মগ্রহণ করেন। তিনি এইচ.এস.সি পাশ করেছেন।   রাজনৈতিক ও কর্মজীবন  মজাহারুল হক প্রধান ১ম বারের মতো পঞ্চগড়-১ আসন থেকে ৯ম জাতীয় সংসদ নির্বাচনে আওয়ামীলীগের মনোনয়নে নির্বাচিত হন এবং একাদশ জাতীয় সংসদ নির্বাচনে ২য় বারের মতো  সংসদ সদস্য নির্বাচিত হয়েছেন। এছাড়া বর্তমানে তিনি পঞ্চগড় জেলা আওয়ামীলীগের সিনিয়র সহ- সভাপতি পদে বহাল রয়েছেন।   আরও দেখুন   একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা  নবম জাতীয় সংসদ সদস্যদের তালিকা   তথ্যসূত্র    বহিঃসংযোগ   একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।      সচিবালয় কর্তৃক প্রকাশিত নবম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:পঞ্চগড় জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:১৯৫৩-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ